Formigues (Hymenoptera, Formicidae) dels illots 
des Vedrà, es Vedranell i els illots de Ponent (Eivissa) 


Xavier ESPADALER, Marià MARÍ, Irene PRATS i J orge CALVO 





SOCIETAT D'HISTÒRIA 
NATURAL DE LES BALEARS 


Espadaler, X., Marí, M., Prats, I. i Calvo, J. 2013. Formigues (Hymenoptera, 
Formicidae) dels illots des Vedrà, es Vedranell i els illots de Ponent (Eivissa) Boll. 
Soc. Hist. Nat. Balears, 56: 51-58. ISSN 0212-260X. Palma de Mallorca. 

és una adició a l'entomofauna baleàrica. 

Paraules clau: Formicidae, illot Eivissa, Hypoponera abeillei, Plagiolepis taurica, 
Illes Balears. 


ANTS (HYMENOPTERA, FORMICIDAE) OF THE ISLETS OF VEDRÀ, ES 

Introducció 


Les Balears són força més que les illes 
grans, les que atreuen l'atenció mediàtica. 
Al voltant de les Gimnèsies i les Pititises 
s'hi troben illes petites i illots, deshabitats, i 
que són força desconeguts, per la seva 
dificultat d'accés i aparent poc atractiu 
estètic. Però precisament per aquella 
dificultat, i per no cridar l'atenció, tenen un 
bon grau de conservació que es tradueix en 
una flòrula notabilíssima, amb algun 
endemisme (Orta et al., 1992; Mateu et al., 
2011). Fa uns anys s'inicià un programa de 
recerca a l'espai Reserves Naturals des 
Vedrà, es Vedranell i els illots de Ponent 


amb la finalitat de poder valorar millor el 
seu Patrimoni. Les condicions ecològiques 
hi són extremes, condicionades pel vent, 
per la salinitat i la manca de sòl. L'accés a 
aquestes illes i illots és difícil i cal saber 
aprofitar qualsevol oportunitat d'obtenir 
dades de la biota que s'hi troba. Els insectes 
hi són gairebé desconeguts, no per absents, 
sinó per poc estudiats i, en ocasions, per la 
falta de divulgació dels estudis realitzats. 
En aquest treball es dona a conèixer 
quines espècies de formigues hi han 
aparegut i vol ser un afegitó al coneixement 
que tenim del Patrimoni Natural d'aquests 
espais. Un resum d'aquesta informació es 
troba a la publicació del GEN-GOB “Cala 

d'Hort i el seu entorn terrestre i marí". 

Aquest grup d'insectes és prou ben 
conegut a les Balears, i ja des de fa molts 
anys hi ha hagut entomòlegs que s'hi van 
fixar. Així, després de Lomnicki (1925), 
l'any següent fou especialment fructífer en 
resultats ja que tres autors, cada un per 
separat, Eidmann (1926), Menozzi (1926) i 
Wheeler (1926) van fer aportacions molt 
valuoses al coneixement mirmecològic 
balear. Eidmann (1927) hi va tornar l'any 
després. Cal esperar un anys fins que 
Bernard (1956 i 1961) hi fa les seves 
aportacions, mencionant espècies noves per 
a les illes i fent-ne una valoració 
biogeogràfica. Torna a passar un temps 
llarg fins que la feina intensa i de llarga 
durada de Pascual Comín dona fruits 
excel-lents en la seva tesina (Comín, 1977), 
tesis (Comín, 1988), i els treballs derivats 
de Comín i De Haro (1980), Comín i 
Espadaler (1984, conté algunes dades dels 
illots estudiats en aquest treball), Comín i 
Furió (1986), De Haro et al. (1986). A part 
del treball ja mencionat de Comín i 
Espadaler (1984), hi ha algunes dades sobre 
formigues a les dues fitxes de la Xarxa 
Natura 2000 a les Illes Balears 
corresponents a Es Vedrá-Es Vedranell 
(http://www.xarxanatura.es/docs/17ES5310 
023.pdf ) i a lllots de Ponent d'Eivissa 
(http://www.xarxanatura.es/docs/6 14ES000 
0078.pdf ) les dues compilades al 1997 1 
posades al dia al 2011. 

Amb aquestes darreres aportacions 
queda gairebé establerta la fauna 
mirmecològica de les illes grans. Poste- 
riorment, Reyes i Luque (2003), Gómez- 
Abal (2004) i Gómez-Abal i Espadaler 
(2005), Guillem (2010) i Abril i Gómez 
(2012) hi han fet diverses aportacions. Ras i 
curt, hi ha mencionades 58 espècies de 
formigues a les Balears, dues de les que són 
probablement extingides (Aphaenogaster 


gemella, Myrmica aloba). Ara hi podem 
afegir una espècie més per a les Balears. 

Dit això, cal admetre també que queden 
punts a resoldre, alguns de caire nomen- 
clatural, altres són identificacions dubtoses 
(Lasius alienus, Lasius niger, Tapinoma 
erraticum) i altres de significat biològic 
més important (identitat de les mostres 
denominades com a Tetramorium 
caespitum, Temnothorax racovitzai). Un 
catàleg, complet, tot i ser un concepte ben 
entenedor i, aparentment, a l'abast, acaba 
sent un objecte dificil d'obtenir. 


Material i mètodes 


S'han visitat els següents illots (dates): 
Na Bosc (10.07.09; 18.08.09), Na Gorra 
(05.08.09, una persona durant un matí no ha 
vist cap formiga, 07.08.08), S'Espartar 
(21.08.08; 20.05.09; 11.07.09; 03.08.09; 
21.08.09; 03.09.09; 26.09.09), Sa Conillera 
(1.08.08; 26.06.08; 22.08.08; 1.04.09; 
21.07.09; 22.07.09; 23.07.09; 02.09.09; 
08.10.09; 14.10.09), Na Plana (31.07.09, 
dos persones durant tot un matí no van 
trobar cap formiga, 09.08.09; 10.09.09), illa 
des Bosc (6.04.09; 25.04.09; 11.07.09; 
13.08.09; 14.08.09; 25.08.09), Es Vedra 
(30.04.10), Es  Vedranell (28.08.09; 
04.09.09). Vegi's la situació dels illots prop 
d'Eivissa (Fig. 1). 

Per a la recol:lecció de formigues s'ha 
usat tres metodologies: 1) la captura 
directa, a vista; 2) la captura amb esquer. 
Un esquer consisteix en una petita quantitat 
de tonyina que es diposita damunt un suport 
i es deixa a terra, en un lloc protegit i més 
tard retorna (mitja hora aproximadament) i 
s'agafen les formigues que s'hi troben 
menjant, 3) la captura amb mànega de 
batuda de vegetació. Els insectes es van 
conservar en alcohol de 70*. 

Fig. 1. Situació general dels illots des Vedrà, es Vedranell i els illots de Ponent prop de l'illa 
d'Eivissa. 
Fig. 1. Location of the islets of Vedrà, es Vedranell, and the islets of Ponent, close to Eivissa island. 


La col.lecció queda dipositada a 
l'oficina de les Reserves naturals d'es 
Vedrà, es Vedranell i els illots de Ponent, 
de la Conselleria de Medi Ambient del 
Govern balear. 


Resultats 


Aquestes són les primeres dades —que 
sapiguem- que hi ha de formigues en la 
majoria d'aquestes illes i illots. S'ha censat 
10 espècies de quatre subfamílies (Taula 1), 
amb una freqüència d'aparició molt 
desigual. Així, una espècie s'han detectat 
amb un sol individu, una amb dos 


individus, i altres semblen ser presents 
gairebé arreu. 

Crematogaster auberti Emery i C. 
scutellaris (Olivier) són espècies que 
s'alimenten —d'excrecions de pugons, 
gairebé exclusivament la primera espècies 
de formiga, majorment la segona, que 
també és un xic predadora. C. scutellaris es 
troba vinculada als arbres —vius o morts- on 
hi fa els seus nius. L'espècie s'havia trobat 
a S'Espartar l'any 1978 (Comín i 
Espadaler, 1984). 

Hypoponera abeillei (André, 1881). És 
una espècie nova per a les Balears. La 
morfologia de l'exemplar, amb un cap molt 
allargat, teguments brillants i mesosoma 

amb aspecte aplanat en visió lateral, 
coincideix amb la descrita a la literatura. 

Les mesures —biomètriques, que 
segueixen Seifert (2003) són aquestes 
(mesurades a 140 augments, unitats en 
micres): longitud cefàlica (CL) 626, 
amplada cefàlica (CVV) 453, mida cefàlica 
(CS) 540, longitud escap (SL) 453, màxima 
divergència lòbuls frontals (FL) 120, 
minima divergència lòbuls frontals (FR) 40, 
alçada nus peciolar (NOH) 173, longitud 
peciol (PEL) 240, amplada màxima peciol 
(PEW) 226. 

Els índexs que es deriven d'aquestes 
dades concorden amb els que dona Seifert 


Hi ha 14 localitats publicades en tot el 
món (Espadaler i López-Colón, 2011). 
Aquesta és una espècie hipogea i això fa 
encara més inesperada la seva captura amb 
mànega de batuda de vegetació. Una 
possibilitat és que l'obrera hagués estat 
capturada per una aranya i que la formiga 
fos ja morta, damunt la vegetació, en el 
moment de la batuda. Però aquesta hipòtesi 
no soluciona del tot el problema ja que 
només el trasllada a saber com una aranya 
podria capturar un insecte hipogeu. 

Lasius grandis Forel és una espècie 
molt abundant a la península, on sol anar 
associada a llocs amb prou vegetació per 

















(2003) pels dos exemplars tipus de fornir l'alimentació (excrecions de pugons, 
Pespecie. nèctar floral i extrafloral) i, en iniciar-se 
2 OEE = 8 
4 = El z = 5 
> A re G E G d b F 
a að 8 R GE 4 E E E E o 
n n> v n Av A n Z Z Z, El 
Crematogaster auberti 
Emery (M) 0 0 1 I 0 1 0 0 0 0 3 
Crematogaster scutellaris 
(Olivier) (M) 1 0 1 0 0 1 0 0 0 0 3 
Hypoponera abeillei 
(André) (P) 0 0 0 0 0 0 0 1 0 1 
Lasius grandis Forel (F) l 1 0 0 0 0 0 0 0 0 2 
Messor bouvieri Bondroit 
(M) 1 1 1 1 1 0 0 8 
Pheidole pallidula 
(Nylander) (M) 1 1 0 1 1 1 0 8 
Plagiolepis taurica 
Santschi (F) 1 1 0 1 0 0 0 0 3 
Tapinoma nigerrimum 
(Nylander) (D) 0 0 0 0 0 0 0 0 0 1 
Temnothorax specularis 
(Emery) (M) 1 1 0 0 0 1 0 0 5 
Tetramorium semilaeve 
(André) (M) Í l 0 1 1 1 1 1 9 
Total especies 7 6 6 6 4 5 3 4 3 1 





Taula 1. Formigues trobades a l'illot d'es Vedrà, Vedranell i als illots de Ponent. 1: presència, 0: 
absència. Subfamílies (D: Dolichoderinae, F: Formicinae, M: Myrmicinae, P: Ponerinae). 
Table 1. Ants present at the islet of es Vedra, es Vedranell and islets of Ponent. 1: presence; 0: 
absence. Subfamilies (D: Dolichoderinae; F: Formicinae; M: Myrmicinae; P: Ponerinae). 

l'activitat primaveral, preses que trobin 
damunt la vegetació (pugons, psocòpters). 

Messor bouvieri Bondroit és una espècie 
granívora. Els individus d'aquests illots 
tenen una mida relativament superior a la 
que es troba en poblacions peninsulars, tal i 
com havíem trobat (X.E., dades inèdites) en 
els que hi ha a la Meda Gran, que també 
són més grans de mida que les que hi ha a 
la costa propera, al Massís del Montgrí. Pot 
ser un fenomen, d'insularitat que mereixe- 
ria una recerca focalitzada en aquest 
aspecte de la mida. L'espècie s'havia trobat 
a S'Espardell, S'Espartar i Na Bosc l'any 
1978 (Comín i Espadaler, 1984). 

Pheidole pallidula (Nylander). Omní- 
vora, és l'espècie més abundant a la 
península i també sembla ser-ho als illots, 
ja que la trobem en 8 d'ells. És probable 
que sigui també a Conillera, però caldrà 
verificar-ho. 

Plagiolepis taurica Santschi. Aquest és 
el nom que ens sembla correcte, de 
moment, per al material estudiat dels illots. 
No ho podem assegurar per a la resta de 
citacions —com a Plagiolepis schmitzii 
Forel- d'aquesta morfologia a les Balears. 
Si es demostrés que P. taurica no fos el 
nom correcte per a aquest material, el nom 
alternatiu seria Plagiolepis barbara var. 
pyrenaica Emery, 1921. Aquesta varietat és 
basada en material (obreres) procedent de 
Banyuls-sur-Mer (França), a 5 km de la 
frontera espanyola. La correspondència 
morfològica del material dels illots amb els 
tipus de P. pyrenaica és absoluta. Aquesta 
varietat fou proposada formalmente com a 
sinònim de P. taurica per Casevitz- 
Weulersse i Galkowski (2009). Per tant, P. 
taurica és el nom que cal adjudicar a aquest 
Plagiolepis de morfologia antenal tipus 
schmitzii però amb pubescència del gàster 
molt aclarada i mascles de mida petita. 
Aquestes diferències les hem confirmat en 
el material tipus d'ambdues espècies i amb 


material recollit a Madeira (localitat típica 
de P. schmitzii) i a Banyuls-sur-Mer 
(localitat típica de P. pyrenaica). Ens cal 
poder estudiar material provinent d'Ucra- 
ina, país d'on fou descrita P. taurica. Per bé 
que poden ser-hi ambdues espècies, caldrà 
revisar les mostres de Balears que han estat 
prèviament identificades com a Plagiolepis 
schmitzii. L'espècie (identificada com a 
Plagiolepis schmitzii) s'havia trobat a, 


S'Espartar i Es Vedranell l'any 1978 
(Comín i Espadaler, 1984). 
Tapinoma —nigerrimum (Nylander). 


Espècie bàsicament nectarívora, en sentit 
ampli (nèctar floral i extrafloral, excrecions 
de pugons, líquids dolços de fruits madurs). 

Temnothorax specularis (Emery). La 
morfologia del pecíol és lleugerament 
variable en comparació amb les poblacions 
peninsulars. Dins un mateix niu, hi ha 
variació lleugera del perfil peciolar, des de 
la morfologia usual, de perfil angular, fins a 
perfils amb la vora superior lleugerament 
truncada. La resta de la morfologia (cap 
gairebé llis, brillant, llargada de l'escap, 
escultura del mesosoma) i coloració 
correspon bé al concepte de T. specularis. 
Un mascle capturat tampoc difereix dels 
mascles peninsulars. L'espècie s'havia 
trobat a Es Vedranell l'any 1978 (Comín i 
Espadaler, 1984). 

Tetramorium semilaeve (André). 
Espècie omnívora i d'activitat més aviat 
crepuscular, molt frequent en hàbitats 
mediterranis i a tota la costa ibèrica. Es 
troba gairebé arreu als illots estudiats. 

L'abundància numèrica de cada espècie 
no s'ha d'entendre directa i absolutament 
com a indicació de la seva dominància en la 
comunitat. Els esquers poden produir un 
biaix ja que tendeixen a capturar aquelles 
espècies que tenen un bon sistema de 
reclutament, inflant l'abundància. Tot i ser 
comunitats pobres en espècies, i amb 
finalitat exploratòria, una anàlisi de les 

mateixes ofereix un resultat prou 
interessant. La similitud de la comunitat de 
cada illot amb la dels altres s'ha quantificat 
amb l'índex de Bray-Curtis, que va de 090 a 
100%. S'obté una matriu triangular, 
multidimensional, que es pot representar 
amb un gràfic NMDS (Non-Metric Multi- 
Dimensional Scaling) en dues dimensions 
(Fig. 2). La disposició de distàncies en el 
gràfic indica la similitud de les poblacions 
de formigues entre els illots. 


Conclusions 


Una de ben general és que hi ha 
formigues arreu, que hi ha vida fins i tot als 
illots més petits i, aparentment, amb escassa 
vegetació. Això implica que hi ha prou 


producció vegetal i/o animal, permetent que 
hi visquin societats amb molts individus 
(les granívores Messor bouvieri, omnívores 
Pheidole pallidula, Tetramorium semi- 
laeve) i, de retruc, aquells altres 
invertebrats o petits vertebrats que se’n 
alimenten. L'aparició d’ Hypoponera 
abeillei, si bé esperable donada la seva 
distribució general a la Mediterrània, és un 
afegitó al llistat de formigues de Balears. 
Tot i que se'n coneix molt poc de la seva 
biologia, és una troballa força sorprenent ja 
que els seus costums hipogeus la farien més 
de bon trobar en sols amb molta matèria 
orgànica. Potser no és de més comentar la 
dada positiva que en cap illot s'ha establert 
Pexótica i invasora formiga argentina 
(Linepithema humile), versemblantment 
degut a les condicions climàtiques, força 

Fig. 2. Representació NMDS de la similitud de la composició de comunitats de formigues presents 
als illots des Vedrà, es Vedranell i els illots de Ponent. 
Fig. 2. NMDS of similarity (Bray-Curtis index) of the ant communities present from the islets of es 


Vedrà, es Vedranell and islets of Ponent. 

dures, que hi deu haver. I que sigui per 
molts anys. Aquests illots deuen tenir unes 
comunitats simplificades, en comparació 
amb les costaneres, i podrien ser uns 
excel-lents laboratoris naturals —sense 
mantenimentl- on dur-hi a terme tot tipus 
d'estudis. Només la imaginació hi posa 
límit. Tampoc es pot descartar, degut a 
aquella simplificació, un canvi en les 
comunitats, lent o sobtat. Això ve recolzat 
pel fet que de les sis citacions-illa fetes 
l'any 1978 (Comín i Espadaler, 1984) 
només una és confirmada amb las dades 
actuals. El temps, que al cap i a la fi és qui 
decideix tantes coses, ho dirà. 

